CELEX: 12006E/PRO/28
Language: mt
Date: 2006-12-29 00:00:00
Title: Trattat li jistabbilixxi l-Komunita' Ewropea (Verżjoni konsolidata)#D. Protokolli Annessi mat-Trattat li jistabbilixxi l-Kommunità Ewropea #Protokoll (Nru 28) fuq il-koeżjoni ekonomika u soċjali (1992)

Avviż Legali Importanti

|

12006E/PRO/28

Trattat li jistabbilixxi l-Komunita' Ewropea (Verżjoni konsolidata) - D. Protokolli Annessi mat-Trattat li jistabbilixxi l-Kommunità Ewropea  - Protokoll (Nru 28) fuq il-koeżjoni ekonomika u soċjali (1992)  

Official Journal C 321 E , 29/12/2006 P. 0304 - 0305

		Protokoll (Nru 28)fuq il-koeżjoni ekonomika u soċjali (1992)IL-PARTIJIET KONTRAENTI GĦOLJAFilwaqt li jfakkru illi l-Unjoni stabbiliet għaliha nfisha l-mira li tippromwovi l-progress ekonomiku u soċjali, fost affarijiet oħra, billi ssaħħaħ il-koeżjoni ekonomika u soċjali;FILWAQT LI JFAKKRU illi l-Artikolu 2 tat-Trattat li jistabbilixxi il-Komunità Ewropea jinkludi l-kompitu tal-promozzjoni tal-koeżjoni ekonomika u soċjali u s-solidarjetà bejn l-Istati Membri u li t-tisħiħ tal-koeżjoni ekonomika u soċjali jidher fost l-attivitajiet tal-Komunità elenkati fl-Artikolu 3;FILWAQT LI JFAKKRU li d-disposizzjonijiet tat-Tielet Parti, Titolu XVII fuq il-koeżjoni ekonomika u soċjali meħdua flimkien jipprovdu l-bażi ġuridika għall-konsolidizzazjoni u l-iżvilupp ulterjuri ta' l-azzjoni tal-Komunità fil-qasam tal-koeżjoni ekonomika u soċjali, inkluż il-ħolqien ta’ fond ġdid;FILWAQT LI JFAKKRU illi d-disposizzjonijiet tat-Tielet Parti, Titolu XV fuq in-networks transewropej u t-Titolu XIX fuq l-ambjent jaħsbu għal Fond ta’ Koeżjoni li jitwaqqaf qabel il- 31 ta’ Diċembru 1993;FILWAQT LI JISTQARRU t-twemmin tagħhom illi l-progress lejn l-Unjoni Ekonomika u Monetarja jikkontribwixxi għat-tkabbir ekonomiku ta' l-Istati Membri kollha;FILWAQT LI JINNOTAW illi l-Fondi Strutturali tal-Komunità qegħdin jiġu rduppjati f’termini reali bejn 1-1987 u l-1993 li jġib trasferimenti kbar, b’mod partikolari bħala proporzjon tal-PGD ta' l-Istati Membri l-anqas sinjuri;FILWAQT LI JINNOTAW illi l-Bank ta' l-Investiment Ewropew qiegħed jislef ammonti kbar u li dejjem qed jiżdiedu, għall-ġid ta' l-ifqar reġjuni;FILWAQT LI JINNOTAW ix-xewqa għal aktar flessibilità fl-arranġamenti għall-allokazjonijiet mill-Fondi Strutturali;FILWAQT LI JINNOTAW ix-xewqa għall-modulazzjoni tal-livelli ta’ parteċipazzjoni komunitarja fi programmi u proġetti f’ċerti pajjiżi;FILWAQT LI JINNOTAW il-proposta li tingħata aktar konsiderazzjoni lill-prosperità relattiva ta' l-Istati Membri fis-sistema tar-riżorsi proprji;JIRRIJAFFERMAW li l-promozzjoni tal-koeżjoni ekonomika u soċjali hija vitali għall-iżvilupp komplet u s-suċċess li jibqa' fit-tul tal-Komunità, u jisħqu fuq l-importanza ta' l-inklużjoni tal-koeżjoni ekonomika u soċjali fl-Artikoli 2 u 3 ta’ dan it-Trattat;JIRRIJAFFERMAW l-konvinzjoni tagħhom illi l-Fondi Strutturali għandhom ikomplu jkollhom parti konsiderevoli biex jintlaħħqu l-miri tal-Komunità fil-qasam tal-koeżjoni;JIRRIJAFFERMAW il-konvinzjoni tagħhom illi il-Bank ta' l-Investiment Ewropew jrid ikompli jiddedika l-maġġoranza tar-riżorsi tiegħu għall-promozzjoni tal-koeżjoni ekonomika u soċjali, u jiddikjaraw ruħhom disposti li jirrevedu il-bżonnijiet kapitali tal-Bank ta' l-Investiment Ewropew malli dan ikun neċessarju għal dak l-iskop;JIRRIJAFFERMAW il-bżonn ta' valutazzjoni sħiħa tal-operat u l-effettività tal-Fondi Strutturali fl-1992, u l-bżonn li jigi rivedut, f’dik l-okkazjoni, id-daqs approprijat ta’ dawn il-Fondi fid-dawl tal-kompiti tal-Komunità fil-qasam tal-koeżjoni ekonomika u soċjali;JAQBLU li l-Fond ta’ Koeżjoni li jrid jitwaqqaf qabel il- 31 ta’ Diċembru 1993 għandu jipprovdi kontribuzzjonijiet finanzjarji komunitarji għal proġetti fil-qasam tal-ambjent u n-networks transewropej fl-Istati Membri b’PGN per capita ta’ anqas minn 90 % tal-medja tal-komunitarja u li għandhom programm li jwassal għat-twettieq tal-kondizzjonikondizzjoniet ta’ konverġenza ekonomika skond l-Artikolu 104;JIDDIKJARAW l-intenzjoni tagħhom li jħallu marġni ta’ flessibilità akbar fl-allokazjoni ta’ fondi mill-Fondi Strutturali sabiex jiġu applikati għall-bżonnijiet speċifici mhux kontemplati taħt ir-regolomenti tal-Fondi Strutturali viġenti;JIDDIKJARAW li huma disposti li jimmodulaw il-livelli ta’ parteċipazzjoni tal-Komunità fil-kuntest ta’ programmi u proġetti tal-Fondi Strutturali, bil-ħsieb li jevitaw żidiet eċċessivi fin-nefqa ta' l-estimi fl-Istati Membri l-anqas sinjuri;JIRRIKONOXXU l-bżonn li jiġu segwit regolarment il-progress fit-twettieq tal-koeżjoni ekonomika u soċjali u jiddikjaraw id-disponibilità tagħhom li jeżaminaw il-miżuri kollha neċessarji f’dan ir-rigward;JIDDIKJARAW l-intenzjoni tagħhom li jagħtu aktar każ tal-kapaċità kontributtiva ta' l-Istati Membri individwali fis-sistema tar-riżorsi proprji u li jeżaminaw mezzi biex jikkoreġu, għall-Istati Memebri l-inqas sinjuri, l-elementi regressivi li jeżistu fis-sistema preżenti tar-riżorsi proprji;JAQBLU li jannettu dan il Protokoll mat-Trattat li jistabbilixxi il-Komunità Ewropea.--------------------------------------------------